Turisme organitza una jornada de gastronomia sefardita com a clausura de les Jornades Europees de la Cultura Jueva
24 de setembre 2020

  

![](/media/actualidad/PublishingImages/Septiembre 2020/55C_menus  sefardies[32733].jpg)  
  

La Regidoria de Turisme de l'Ajuntament de Sagunt ha programat diverses activitats per a este cap de setmana, en el qual coincidix la clausura de les Jornades Europees de la Cultura Jueva, el dissabte 26 de setembre, amb la celebració del Dia Mundial de Turisme, el diumenge 27 de setembre. D'esta manera, la delegació presenta un pla perfecte per a tancar el mes de setembre.

  

La regidora de Turisme, Natalia Antonino, ha declarat que des de la delegació «hem programat diferents activitats per a este cap de setmana de la clausura de les jornades, i no podia faltar la gastronomia. Vull donar les gràcies al sector privat i a l'hostaleria per participar oferint menús sefardites i dir que tenim un producte important que és la jueria millor conservada de la Comunitat Valenciana i que som l'únic municipi de la comunitat que pertany a la Xarxa de Jueries d'Espanya, que divulga eixe llegat jueu, el qual nosaltres també tenim».

  

Per tant, durant el cap de setmana es podrà degustar gastronomia sefardita a Sagunt, concretament en el forn de la Melica que disposarà a la venda dolços sefardites, l'establiment Deli-K que oferirà, previ encàrrec, un complet menú sefardita per a portar i els restaurants Le Fou i la Taverna de la Serp.

  

Els dolços sefardites del forn la Melica es poden encarregar prèviament en el telèfon 609 442 334, i es recolliran i posaran a la venda el dissabte 26 de setembre.

  

  

El menú per a portar de Deli-K és per al dissabte 26, i s'ha d'encarregar prèviament en el telèfon 962 652 601 o en el whatsapp 682 203 715. Té un cost de 14 euros i consta d'un primer a triar entre _borekas_ de porro amb llima o albergínia d'estrela de _taramato_ (_jandrayo_) o ajoblanco d'ametles; un segon, també a triar entre salmó escabetxat a la _chanca_ o _albondaquillos_ agredolces, i unes postres, pereta al forn o _ginestada_. Per a beure s'oferix _pepitada_.

El menú del restaurant Le Fou s’ha de reservar prèviament en el telèfon 962 651 357 i consistix en _almadrote_ d'albergínia (albergínies rostides amb formatge), ensalada sefardita (verdures fresques de temporada, _burgoul_ i olives), peix fregit al fesol amb fesols i salsa d'all, pastilla de pollastre jueva amb hummus, bunyol amb mel i gelat de canyella. El preu per persona és de 24 euros.

El menú de la Taverna de la Serp s'ha de reservar prèviament en el telèfon 961 193 642, i consistix en _pepitada_ per a beure, adobats i ous _haminados_, humus sefardita de remolatxa, humus d'olives negres, _salata_ dolça de safanòria, falàfel, _albondaquillos_ de carn agredolces, _albondaquillos_ de peix amb llima i arnadí per a postres. El preu és de 16 euros i la beguda i el café van a part.   

  

Cal recordar que se suspén per motius tècnics la conferència gratuïta _La gastronomia en les festes jueves_ a càrrec de la periodista i empresària turística sefardita Alejandra Abulafia, que anava a servir de punt final a les jornades.

  

Enguany la Xarxa de Jueries d'Espanya participa amb el tema “Rutes Sefardites” en les Jornades Europees de la Cultura Jueva 2020. I Sagunt, ciutat integrant d'esta xarxa ha elaborat una completa programació d'activitats com a gimcanes gratuïtes per al públic adult i familiar, un taller en línia de cuina sefardita, a càrrec de l'autor del llibre _Sabores de Sefarad_, per a hostalers del municipi, rutes nocturnes per la jueria de Sagunt, així com un concurs d'Instagram amb l'etiqueta #juderiadesagunto.

  

Diumenge 27 de setembre, amb motiu de la celebració del Dia Mundial del Turisme, la delegació de Turisme oferirà dos gimcanes gratuïtes per a tots els públics, a les 11 i a les 16.30 hores que partiran des de la Plaça Major de Sagunt. Es desenvoluparan pel centre històric de la ciutat i permetran posar en valor l'antiga Morvedre a través d'un joc de rol. És una activitat participativa, activa i dinàmica que complementa la visita a la ciutat i permet al participant conéixer la cultura jueva comprenent els vincles i profundes arrels que tenim els espanyols i espanyoles amb la comunitat jueva. Per a estes gimcanes es requerex reserva prèvia ja que les places són limitades. Es pot reservar per telèfon en el 96 269 04 02 o per correu electrònic en saguntesviu@gmail.com.

  

  

![](/media/actualidad/PublishingImages/Septiembre 2020/55C_DMT cartel[32732].jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/turisme-organitza-una-jornada-de-gastronomia-sefardita-com-a-clausura-de-les-jornades-europees-de-la-cultura-jueva/ "Facebook")
*   [](http://twitter.com/share?url=https://aytosagunto.es/va/actualitat/turisme-organitza-una-jornada-de-gastronomia-sefardita-com-a-clausura-de-les-jornades-europees-de-la-cultura-jueva/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/turisme-organitza-una-jornada-de-gastronomia-sefardita-com-a-clausura-de-les-jornades-europees-de-la-cultura-jueva/ "Linked In")
*   [](mailto:?body=https://aytosagunto.es/va/actualitat/turisme-organitza-una-jornada-de-gastronomia-sefardita-com-a-clausura-de-les-jornades-europees-de-la-cultura-jueva/)